ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
27 ส.ค. 2558

ตลาดหุ้น
แนวโน้มภาคบ่าย: Limit Upside 
– ตลาดหุ้นไทยเช้านี้ดีดตัวแรง ตามทิศทางตลาดภายนอก หลังจีนมีการประกาศใช้มาตรการผ่อนคลายทางการเงิน
– การส่งออกไทยในเดือนก.ค. ยังติดลบต่อเนื่องที่ 3.56% ขณะการนำเข้ายังลดลง 12.73% ซึ่งการนำเข้าที่ลดลง ได้สะท้อนความเชื่อมั่นของนักลงทุนที่ยังไม่กลับมาฟื้นตัว อย่างไรก็ตามยังน่าติดตามถึงมาตรการกระตุ้นเศรษฐกิจ รวมถึงการฟื้นความเชื่อมั่นนักลงทุนของครม. ชุดใหม่ 
– มองทิศทางนักลงทุนสถาบันยังเก็บสะสมหุ้นไทยต่อเนื่อง หลังตลาดปรับตัวลงมาแรง โดยวานนี้ซื้อสุทธิเข้ามากกว่า 5.4 พันล้านบาท 
– มอง SET บ่ายนี้น่าจะเริ่มผันผวนในกรอบด้วย Upside ที่จำกัด หลังปรับขึ้นมาแรงใกล้เคียงภูมิภาคแถว 2% ขณะยังมีแรงขายของต่างชาติอยู่ มองกรอบบ่ายนี้ 1335-1350 จุด
– กลยุทธ์ระยะสั้นทยอยซื้อลุ้น Rebound ต่อ ไปปิด Gap แถว 1360 จุด โดยเน้นหุ้นพื้นฐานดีที่ปรับลงแรงมาก่อนหน้านี้ อาทิ AAV, ADVANC, AOT, BDMS
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,345.30 เปลี่ยนแปลง +25.22 จุด มูลค่าการซื้อขาย 23,484 ลบ.
กราฟ 60 นาที ยังขยับขึ้นได้เรื่อยๆ เครื่องมือ Modi.Sto. ให้สัญญาณซื้อ แต่ก็เข้าสู่เขต Overbought แล้ว ระยะสั้นมองเป็นการรีบาวด์ในกรอบทางลง โดยมีแนวต้าน 1360 จุด แนวรับ 1335 จุด
 
หุ้น/ราคา                                    ความเห็น
CPALL/49.00  เกิดแท่งเทียนที่เป็น Bullish ทั้ง MACD และ Modi. Sto. เริ่มปรับค่าขึ้นได้แล้ว แนวโน้มดี  “เก็งกำไร” แนวรับ 48.50 แนวต้าน 51.25-51.75  Cut loss 47.50 บ. 
WORK/38.50   แท่งเทียนยก Low ขึ้นมาได้ต่อเนื่อง MACD คงความเป็น Bullish ด้วยการแกว่งตัวเหนือ Zero Line “เก็งกำไร” แนวรับ 38.00 แนวต้าน 39.50, 40.75 Cut loss 37.25 บ.
THE/8.65     ดีดตัวขึ้น พร้อม Volume หนาแน่น เครื่องมือตัวหลักๆ แกว่งตัวในโซนที่เป็น Bullish ลุ้นขึ้นต่อ “เก็งกำไร” แนวรับ 8.50 แนวต้าน 9.00, 9.50 Cut loss 8.30 บ.
ตลาดอนุพันธ์
กลยุทธ์
Series/ราคา                                                          ความเห็น
S50U15/866.10   สถานะตอนเช้าไม่ได้เปิด รอ Long ที่ 862 จุด เป้าหมายทำกำไร 870 จุด ตัดขาดทุนหากหลุด 858 จุด
BBLU15/163.50   Short ที่เปิดไว้ 158 บาท ตัดขาดทุนไปที่ 162.20 บาท
GFV15/19,210    Short เปิดได้ตอนเช้าที่ 19,230 บาท รอทำกำไร 19,000 บาท ตัดขาดทุนเหนือ 19,300 บาท
BRU15/1,589     Short ที่เปิดไว้ 1,565 บาท ตัดขาดทุนไปที่ 1,585 บาท สถานะใหม่ Short ที่ 1,600 บาท เป้าหมายทำกำไร 1,570 บาท ตัดขาดทุนเหนือ 1,615 บาท
USDU15/35.75    Long ที่เปิดไว้ 35.75 บาท ตัดขาดทุนไปที่ 35.70 บาท สถานะใหม่ Long ที่ 35.72 บาท เป้าหมายทำกำไร 35.80 บาท ตัดขาดทุนหากหลุด 35.69 บาท
 
อนุพันธ์เด่นเชิงเทคนิค
&gt;&gt; S50U15 / ราคาปิด 866.10 จุด เปลี่ยนแปลง +18.40 จุด
กราฟ 10 นาที ผ่านแนวต้านเส้น EMA-200 ขึ้นมา เครื่องมือ MACD ยังแกว่งตัวเหนือเส้น Zero Line ระยะสั้นยังเป็นการรีบาวด์ในกรอบแนวโน้มทางลง  รับ 863, 858 จุด แนวต้าน 870, 875 จุด